Imtella' Novembru 6, 2021 Il-kantanta Brażiljana Marilia Mendonca tilfet ħajjitha traġikament wara li ġġarraf l-ajruplan li kienet fih. Mendonca, li kellha 26 sena, kienet qed tivvjaġġa lejn il-belt ta' Caratinga biex tagħti kunċert. Fuq l-ajruplan privat kien hemm ukoll erba' persuni fosthom il-producer tagħha u zijuha li kien jagħmilha wkoll ta' konsulent tagħha. Ftit qabel it-traġedja hija tellgħet filmat fuq Twitter u Instagram li fih tidher iġġorr bagalja u kitarra qabel telgħet fuq l-ajruplan. Fl-2019 Mendonca, li kienet tkanta stil country, rebħet Latin Grammy Award. Hija ħalliet warajha lil binha Leo ta' sena.